CELEX: 52008PC0883
Language: mt
Date: 2008-12-22
Title: Proposta għal deċiżjoni tal-Kunsill li tistabbilixxi l-pożizzjoni Komunitarja fi ħdan il-Kunsill Ġenerali tal-Organizzazzjoni Dinjija tal-Kummerċ dwar l-adeżjoni tar-Repubblika tal-Montenegro fl-Organizzazzjoni Dinjija tal-Kummerċ

Avviż Legali Importanti

|

52008PC0883

Proposta għal deċiżjoni tal-Kunsill li tistabbilixxi l-pożizzjoni Komunitarja fi ħdan il-Kunsill Ġenerali tal-Organizzazzjoni Dinjija tal-Kummerċ dwar l-adeżjoni tar-Repubblika tal-Montenegro fl-Organizzazzjoni Dinjija tal-Kummerċ  /* KUMM/2008/0883 finali */  

	[pic] | KUMMISSJONI TAL-KOMUNITAJIET EWROPEJ |Brussel 22.12.2008KUMM(2008) 883 finaliProposta għalDEĊIŻJONI TAL-KUNSILLli tistabbilixxi l-pożizzjoni Komunitarja fi ħdan il-Kunsill Ġenerali tal-Organizzazzjoni Dinjija tal-Kummerċ dwar l-adeżjoni tar-Repubblika tal-Montenegro fl-Organizzazzjoni Dinjija tal-Kummerċ(preżentata mill-Kummissjoni)MEMORANDUM TA’ SPJEGAZZJONIIl-KUNTEST1. Membri tal-Organizzazzjoni Dinjija tal-Kummerċ (WTO) u r-Repubblika tal-Montenegro laħqu l-istadju konklużiv tal-ftehim dwar it-termini tal-adeżjoni tal-Montenegro fl-organizzazzjoni. Dan wasal wara erba’ snin ta’ negozjati, li bdew meta l-Montenegro ressqet l-applikazzjoni tagħha biex tingħaqad mal-WTO f’Diċembru 2004. Deċiżjoni tal-Kunsill hija meħtieġa biex tapprova t-termini tal-adeżjoni tal-Montenegro, qabel ma l-UE tista’ tappoġġja formalment id-dħul tal-Montenegro fil-WTO. Taqsira tat-termini ta’ adeżjoni hija stipulata hawn taħt.2. Impenji kummerċjali bilaterali fuq prodotti u servizzi bejn l-UE u l-Montenegro huma inkorporati fi ftheim kummerċjali preferenzjali li jagħmel parti mill-Ftehim ta’ Stabilizzazzjoni u Assoċjazzjoni (SAA) iffirmat fil-15 ta’ Ottubru 2007. Il-parti tal-kummerċ (Il-Ftehim Interim ) ilha applikabbli mill-1 ta’ Jannar 2008. Il-Montenegro hija wkoll kandidat potenzjali għall-adeżjoni mal-UE.IR-RIŻULTATI GĦALL-PRODOTTI INDUSTRIJALI U AGRIKOLI3. L-iskeda tariffarja tal-Montenegro tirrifletti l-istruttura tariffarja tal-UE fil-klassifika tas-Sistema Armonizzata (SA) 2007 fil-livell ta’ tmien numri, iżda hija espressa komprensivament f’għaxar numri. Il-linji tariffarji kollha se jkunu kkonsolidati. It-tariffi kollha huma espressi f’mod ad-valorem . Ir-rati tad-Dazju Applikabbli huma l-medja sempliċi totali ta’ 4.19 %. Il-medja sempliċi totali tar-Rati Konsolidati Inizjali (RKI) hija ta’ 5.04 %. Il-medja sempliċi totali tar-Rati Konsolidati Finali (RKF) hija ta’ 4.92 %. Is-setturi kollha juru rati konsolidati medji taħt l-10 %. Is-setturi b’punti massimi jinkludu l-karta kif ukoll il-ġilda u l-fer (22 %) u l-ħut (30 %). Il-linji tariffarji l-oħra kollha huma offerti f’livelli ta’ 15 % jew inqas. Għal 131 linja tariffarja r-RKF huma differenti mir-RKI. Il-perjodi ta’ implimentazzjoni huma, rispettivament, ta’ erba’ u ħames snin. Il-Montenegro għandha tipparteċipa bis-sħiħ fil-ftehimiet settorjali kollha - minbarra għal ftit li xejn linji (il-karta, l-azzar).4. Fir-rigward ta’ prodotti agrikoli, id-dazji applikati huma fil-livell ta’ 12.08 % u l-medja tar-RKI hija ta’ 20.97 % li se titnaqqas għal 17.65 %. Għall-agrikoltura, 760 linja tariffarja għandhom perjodi ta’ implimentazzjoni ta’ erba’ u ħames snin, rispettivament. L-ogħla rati huma l-butir, b’rata ta’ 60 %.IR-RIŻULTATI GĦAS-SERVIZZI5. Il-Montenegro qed tintrabat għal impenji li jippermettu aċċess għas-suq u kompetizzjoni bejn il-fornituri tas-servizzi domestiċi u barranin prattikament fis-setturi u s-subsetturi kollha, li se twassal għal benefiċċji kemm għall-ekonomija tal-Montengro kif ukoll għall-UE. Il-fornituri tas-servizzi barranin mhu se jiltaqgħu mal-ebda restrizzjoni kwantitattiva jew diskriminatorja fis-setturi tas-servizzi ewlenin, bħalma huma:-  is-servizzi professjonali-  il-maġġoranza l-kbira tas-servizzi tan-negozju-  is-servizzi postali u ta’ courrier (skont l-iskeda tal-UE)-  is-servizzi tat-telekomunikazzjoni-  is-servizzi tal-kostruzzjoni-  is-servizzi ta’ distribuzzjoni-  is-servizzi tal-edukazzjoni-  is-servizzi ambjentali-  il-maġġoranza vasta tas-servizzi finanzjarji (b’perjodu ta’ tranżizzjoni għal uħud mis-subsetturi)-  is-servizzi tat-turiżmu, u-  parti mis-servizzi tat-trasport.6. Il-ftit setturi li għalihom il-Montenegro mhijiex qed tintrabat għal impenji jinkludu s-servizzi soċjali u s-servizzi tat-trasport (trasport permezz tar-rotot navigabbli interni, trasport spazjali, parti mit-trasport bl-ajru u bil-binarji u trasport bil-pipeline). Il-Montenegro wkoll mhux qed tintrabat għal impenji fis-servizz awdjoviżivi. Il-Montenegro tippreserva limitazzjonijiet fuq forniment transkonfinali għal servizzi mediċi u dentali, servizzi veterinarji u servizzi mogħtija minn qwiebel, infermiera, u staff paramediku, kif ukoll għal servizzi ta’ tindif tal-bini, servizzi fotografiċi, servizzi ta’ ppakkjar. Għal servizzi ta’ assikurazzjoni, il-Montenegro tippreserva limitazzjonijiet fuq forniment transkonfinali simili għall-bqija tal-membri tal-WTO u se jippermetti ftuħ ta’ fergħat diretti mill-2012 biss.L-IMPENJI TAL-PROTOKOLL7. Fl-aħħar stadju multilaterali tal-proċess ta’ adeżjoni, il-Membri tal-WTO fittxew kollettivament li jiżguraw il-kompatibilItà bażika tal-liġijiet u l-istituzzjonijiet kummerċjali tal-Montenegro mar-regoli u l-ftehimiet tal-WTO, u stipulawhom fil-Protokoll ta’ Adeżjoni u r-Rapport tal-Grupp ta’ Ħidma. Il-kwistjonijiet li ġejjin huma ta’ interess partikolari għall-UE:Id-Drittijiet tal-Kummerċ8. Fil-Montenegro, persuni barranin irreġistrati għandhom id-dritt li jinvolvu ruħhom f’importazzjoni u esportazzjoni fl-istess kondizzjonijiet bħal persuni domestiċi. Mid-data tal-adeżjoni mal-WTO l-Montenegro għandha tiżgura li l-liġijiet u r-regolamenti tagħha relatati mad-dritt għal importazzjoni u esportazzjoni ta’ prodotti u l-implimentazzjoni tagħhom ikunu f’konformità sħiħa mal-obbligi tal-WTO.Sistema ta’ Għoti ta’ Liċenzji għall-Importazzjoni9. Il-Montenegro wasslet il-proċeduri tagħha ta’l-għoti ta’ liċenzji ta’ importazzjoni f’konformità mar-regoli tal-WTO inkluż il-Ftehim dwar Proċeduri ta’ Għoti ta’ Liċenzji għall-Importazzjoni. Il-Montenegro ntrabtet li tamministra u tapplika l-kwoti tagħha ta’ rata tariffarja u l-eżenzjonijiet ta’ tariffi skont il-Ftehim tal-WTO u l-Ftehim dwar Għoti ta’ Liċenzji għall-Importazzjoni.Miżuri ta’ Investiment Relatati mal-Kummerċ10. Mid-data tal-adeżjoni mal-WTO, il-Montenegro għandha tapplika r-reġim tagħha ta’ investiment f’mod mhux diskriminatorju lil importazzjonijiet mill-membri kollha tal-WTO u lill-oġġetti prodotti domestikament, f’konformità mal-Ftehim tal-WTO, inkluż il-Ftehim dwar Miżuri ta’ Investiment Relatati mal-Kummerċ (Trade Related Investment Measures - TRIMS). Il-Montenegro adottat inter alia Liġi ġdida dwar it-Tabakk li eliminat ir-rekwiżit għal kull manifattur li jixtri kwantità speċifika ta’ tabakk ipproċessat domestikament.Id-Drittijiet ta’ Proprjetà Intellettwali11. Fir-rigward ta’ indikazzjonijiet ġeografiċi, il-Montenegro tipprevedi koeżistenza ta’ indikazzjonijiet ġeografiċi ma’ trademarks preċedenti taħt ċerti ċirkustanzi skont l-Artikolu 17 tal-Ftehim TRIPS. Il-Montenegro tipprovdi wkoll l-istess ħarsien tad-drittijiet għal indikazzjonijiet ġeografiċi lil ċittadini ta’ membri tal-WTO kif inhuwa mogħti lil ċittadini tal-Montenegro. Fir-rigward tal-ħarsien tad-dejta, il-Montenegro jipprovdi ħarsien għal prodotti farmaċewtiċi u għal prodotti agrokimiċi. Dwar l-infurzar ta’ drittijiet tal-proprjetà intelletwali, il-Montenegro implimenta wkoll regoli komprensivi li jinkludu miżuri konfinali speċjali skont ir-rekwiżit TRIMS.Il-miżuri sanitarji u fitosanitarji12. Bħalissa l-Montenegro ma għandhiex punt uniku ta’ informazzjoni, iżda adottat Regolament dwar Proċeduri ta’ Notifika ta’ mizuri sanitarji u fitosanitarji f’Jannar 2008 biex tikkonforma mar-Regolament dwar Miżuri Sanitarji u Fitosanitarji. Il-punt ta’ informazzjoni għandu jkun responsabbli biex jagħti informazzjoni, inter alia , dwar is-sħubija u l-parteċipazzjoni tal-Montenegro fl-organizzazzjonijiet sanitarji u fitosanitarji, inklużi l-Codex Alimentarius, l-Uffiċċju Internazzjonali tal-Mard Epiżootiku, Il-Konvenzjoni Internazzjonali tal-Protezzjoni tal-Pjanti kif ukoll kwalunkwe miżura sanitarja u fitosanitarja adottata jew proposta fit-territorju tagħha.IR-RAKKOMANDAZZJONI13. Bil-preżentazzjoni tat-termini tal-Adeżjoni tal-Montenegro mal-WTO għall-approvazzjoni mill-Kunsill, il-Kummissjoni tapprova dawn it-termini li jirrappreżentaw pakkett bilanċjat iżda ambizzjuż ta’ impenji tal-ftuħ tas-suq, li se jwassal benefiċċji sostanzjali lill-Montenegro u lill-kollaboraturi kummerċjali bi sħab tagħha tal-WTO bl-istess mod.Proposta għalDEĊIŻJONI TAL-KUNSILLli tistabbilixxi l-pożizzjoni Komunitarja fi ħdan il-Kunsill Ġenerali tal-Organizzazzjoni Dinjija tal-Kummerċ dwar l-adeżjoni tar-Repubblika tal-Montenegro fl-Organizzazzjoni Dinjija tal-KummerċIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 133(1) u 133(5) flimkien mat-tieni subparagrafu tal-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Fl-10 ta’ Diċembru2004, il-Gvern tal-Montenegro applika għall-adeżjoni mal-Ftehim li jistabbilixxi l-Organizzazzjoni Dinjija tal-Kummerċ (WTO), skont l-Artikolu XII ta’ dak il-Ftehim.(2) Fil-15 ta’ Frar 2005 twaqqaf Grupp ta’ Ħidma dwar l-adeżjoni tal-Montenegro biex jilħaq ftehim dwar it-termini ta’ adeżjoni aċċettabbli għall-Montenegro u l-Membri kollha tal-WTO.(3) Il-Kummissjoni, f’isem il-Komunitajiet Ewropej u l-Montenegro, kkonkludiet in-negozjati bilaterali tagħhom dwar il-kummerċ fil-prodotti u s-servizzi f’April 2008.(4) L-adeżjoni fil-WTO hija mistennija tagħmel kontribut pożittiv u dejjiemi għall-proċess ta’ riforma ekonomika u żvilupp sostenibbli fil-Montenegro.(5) Il-Protokoll ta’ Adeżjoni għandu għalhekk jiġi approvat.(6) L-Artikolu XII tal-Ftehim li jistabbilixxi l-WTO jistipula li t-termini tal-adeżjoni għandu jkun hemm qbil dwarhom bejn il-Membru tal-adeżjoni u l-WTO, u li l-Konferenza Ministerjali tal-WTO tapprova t-termini ta’ adeżjoni min-naħa tal-WTO. L-Artikolu V.2 tal-Ftehim li jistabbilixxi l-WTO jistipula li fl-intervalli bejn il-laqgħat tal-Konferenza Ministerjali l-funzjonijiet tagħha għandhom jitmexxew mill-Kunsill Ġenerali.(7) Skont dan, jeħtieġ li tiġi stabbilita l-pożizzjoni li trid tittieħed mill-Komunità fi ħdan il-Kunsill Ġenerali,IDDEĊIDA KIF ĠEJ:Artikolu Uniku1. Il-pożizzjoni li trid tittieħed mill-Komunità fi ħdan il-Kunsill Ġenerali tal-WTO, dwar l-adeżjoni tal-Montenegro fil-WTO hija li tapprova l-adeżjoni.2. Din il-pożizzjoni għandha tiġi espressa mill-Kummissjoni f’isem il-Komunità.Magħmula fi Brussell, […]Għall-KunsillIl-President […]